**TERMENI DE REFERINȚĂ**

**servicii de consultantă în scopul** **revizuirii și completării modulului privind dizabilitatea**

**din cadrul formării profesionale inițiale a potențialilor APP pentru copii cu dizabilități (8 ore)**

1. **Informația de context**

Changing the Way We Care (CTWWC) este o inițiativă globală lansată în octombrie 2018 cu scopul de a promova îngrijirea familială sigură și protectoare pentru toți copiii din instituții rezidențiale sau cei în situație de risc de separare de familiile lor, prin consolidarea familiilor, reformarea sistemelor naționale de îngrijire a copiilor și schimbarea angajamentelor la nivel național, regional și global. CTWWC este implementat de Catholic Relief Services și Maestral International LLC, în colaborare cu parteneri globali, naționali și locali care conlucrează pentru a schimba modul în care îngrijim copiii din întreaga lume.

În Republica Moldova scopul CTWWC este de a contribui la finalizarea procesului de dezinstituționalizare a copiilor din instituțiile rezidențiale și de a consolida familiile și serviciile de tip familial, astfel încât copiii să se bucure de un mediu de îngrijire sigur și protector.

1. **Contractarea serviciilor de consultanță și cercetare**

Solicitarea serviciilor de consultanță derivă din obiectivele de politici naționale și angajamentele internaționale ale Republicii Moldova. Programul Național pentru Protecția a Copilului pe anii 2022-2026 prevede:

”Consolidarea serviciilor de îngrijire alternativă de tip familial și asigurarea disponibilității și accesibilității acestora pentru fiecare copil, la necesitate, în vederea asigurării unui volum al cheltuielilor alocate în bugetele locale pentru serviciile de îngrijire alternativă de tip familial de 170 mil.lei în 2026 față de 85 mil. lei în 2020 și a creșterii ponderii copiilor în servicii de plasament de tip familial de la 83,4% la 95% în aceeași perioadă”.

Programul de asociere UE-Republica Moldova pentru anii 2022-2027 prevede ”continuarea dezinstituționalizării copiilor și asigurarea faptului că numărul copiilor din instituții este redus treptat la „0”, iar astfel că dezinstituționalizarea este finalizată, dezvoltând totodată forme alternative de îngrijire.”, iar Avizul Comisiei Europene privind cererea RM de aderarea la UE face referire la faptul că ”Numărul de bebeluși și copii cu dizabilități care se află în instituții rezidențiale este îngrijorător”.

Conform raportului CER [1] in anul 2022, din 1057 de copii plasați în APP sau CCTF, 122 de copii (11,54%) au dizabilități, iar dintre ei 32 (sau 3%) au dizabilități severe.

În acest context, Inițiativa Globală CTWWC în parteneriat cu CCF Moldova, Keystone Moldova si Parteneriate pentru Fiecare Copil vor sprijini Ministerul Muncii și Protecției Sociale, autoritățile administrației publice locale și

structurile teritoriale de asistență socială în procesul de pilotare a unui Model sustenabil și eficient de APP, specializat pentru copiii cu dizabilități.

Procesul de pilotare se va desfășura în perioada 2023-2025 în 4 raioane: Ialoveni, Dubăsari, Criuleni și Strășeni, toate parte a Agenției Teritoriale Asistență Socială (ATAS) Ialoveni. În cadrul activităților de pilotare a APP specializat un număr de 29 de copii cu dizabilități severe din 4 instituții rezidențiale au fost evaluați în noiembrie 2023.

 Keystone Moldova contractează servicii de consultanță, care includ sarcina de revizuire și completare a modulului de 4 ore existent privind dizabilitatea, la 8 ore, în cadrul formării profesionale inițiale a potențialilor APP.

În rezultat, consultantul contractat va revizui și completa cele 8 ore de curriculum-ul și suportul de curs al modulului existent pentru formarea profesională inițială a potențialilor APP pentru copii cu dizabilități. În curriculum-ul revizuit și completat în mod obligatoriu vor fi specificate competențele profesionale dezvoltate în urma formării inițiale a APP.

1. **SARCINILE INCLUSE ÎN SERVICIILE DE CONSULTANȚĂ**

|  |  |  |  |
| --- | --- | --- | --- |
| **Nr.** | **Activități**  | **Livrabile** | **Număr zile consultanță** |
| 1 | Revizuirea și completarea curriculum-ului existent de 4 ore până la 8 ore cu specificarea competențelor profesionale dezvoltate în urma formării. Revizuirea și completarea suportului de curs existent de 4 ore până la 8 ore pentru formarea profesională inițială a potențialilor APP pentru copii cu dizabilități, care va include Ghidul formatorului și Ghidul participantului, metodologia de lucru, prezentări PPT, alte materiale | Proiect curriculum și suport de curs revizuite și completate. Prezentări PPT  | 2 |
| 2 | Elaborarea instrumentelor de evaluare pre- și postcurs | Proiect instrumente elaborate | 1 |
| 3 | Ședință de consultare cu echipa Keystone Moldova și partenerii proiectului CTWWC a curriculum-ului și suportului de curs elaborat | Proiect curriculum și suport de curs revizuite. | 1 |
| 4 | Definitivarea curriculum-ului și suportului de curs pentru formarea profesională inițială a potențialilor APP pentru copii cu dizabilități, în baza recomandărilor înaintate de către echipa proiectului  | Curriculum și suport de curs completate pentru un modul de 8 ore | 1 |
| **Total** | **5** |

[1] <https://social.gov.md/wp-content/uploads/2023/04/Raport-statistic-anual-nr.-103-Copii-aflati-in-situatie-de-risc-si-copii-separati-de-parinti-in-anul-2022.pdf>

1. **Perioada de contractare:** 02 Ianuarie, 2024 – 29 Februarie, 2024
2. **Cerințe de calificare:**
* studii superioare în domenii socio-umane;
* expertiză în domeniul solicitat: experiență de minim 5 ani și cunoștințe solide în domeniul politicilor publice, strategiilor, planurilor de acțiuni, legislației și altor documente specifice ce țin de dezvoltarea serviciilor sociale pentru grupurile vulnerabile în Republica Moldova;
* experiență (autor) relevantă în elaborarea și livrarea programelor de instruire continuă pentru specialiști și prestatori de servicii sociale;
* experiență de minim 3 ani în furnizarea de servicii de consultanță în cadrul proiectelor sociale implementate cu sprijinul partenerilor de dezvoltare (USAID, UE, etc.);
* experiență profesională de minim 5 ani în organizarea activităților de formare inițială și continuă a resurselor umane în domeniul asistenței sociale;
* abilități de cercetare și analiză: capacitatea de a colecta și analiza datele relevante și de a prezenta rezultatele într-un mod clar și obiectiv.
1. **Modalitatea de colaborare cu echipa Keystone Moldova**

Serviciile de consultanță vor fi monitorizate de Keystone Moldova. Toate materialele vor fi coordonate cu Keystone Moldova și CTWWC, revăzute conform comentariilor și sugestiilor prezentate.

1. **Prezentarea dosarului de aplicare**

**Dosarul va conține următoarele:**

1. CV-ul candidatului/candidaților, care va descrie experiența consultantului/grupului de consultanți atât din aspect general, cât și raportat la cerințele descrise în Termenii de Referință. Vor fi incluse și datele de contact a 2 persoane de referință;
2. Oferta tehnică, care va descrie viziunea consultantului/grupului de consultanți cu referire la elaborarea materialelor solicitate în TOR;
3. Oferta financiară pentru 15 de zile de consultanță în USD brut.

Candidații interesați pot trimite dosarul la adresa de email: moldova@khs.org până la data de **23 decembrie 2023.**

Doar candidații preselectați vor fi contactați.

Dosarele incomplete nu vor fi evaluate.

1. **DISPOZIȚII FINALE**

Organizația Keystone Moldova declară toleranță zero față de toate formele de abuz și exploatare față de copii și adulții vulnerabili.

Keystone Moldova se ghidează de o politică de protecţie a copilului și de politica privind prevenirea exploatării și abuzului sexual; experții vor semna o declarație prin care se vor angaja să respecte prevederile acesteia.